Ericu950/Stoicheia-meter-silver huggingface dataset:
„ δικαίως “ γάρ φησιν " ἐκλήθη τὸ ὄνομα αὐτοῦ Ἰακώβ , ἐπτέρνικέ με γὰρ ἤδη δεύτερον ·
τότε τὰ πρωτοτόκιά μου εἴληφε , καὶ νῦν εἴληφε τὴν εὐλογίαν μου “  Gen .
πρεσβύτερα δὲ ὁ μὲν φαῦλος ἡγεῖται τὰ σώματος , ὁ δ ἀστεῖος τὰ ψυχῆς , ἃ καὶ πρὸς ἀλήθειάν ἐστιν , οὐ χρόνῳ ἀλλὰ δυνάμει καὶ ἀξιώματι πρεσβύτερα καὶ πρῶτα ὄντως , ὡς καὶ ἄρχων ἐν πόλει 0 1 2 ·
ἡγεμονὶς δὲ τοῦ συγκρίματος ἡ ψυχή 0 .
εἴληφεν οὖν τὰ πρῶτα ὁ πρῶτος κατ ἀρετήν , ἃ καὶ ἐπέβαλεν αὐτῷ ·
εἴληφε γὰρ καὶ τὸ εὐλογιστεῖν σὺν εὐχαῖς τελείαις .
μάταιος δὲ καὶ οἰησίσοφος ὁ λέγων „ τὰς ἐμὰς εὐλογίας καὶ τὰ ἐμὰ πρωτοτόκια εἴληφεν “ 0 ·
οὐ γὰρ τὰ σά , ὦ οὗτος , λαμβάνει , ἀλλὰ τοῖς σοῖς τὰ ἐναντία 0 ·
τὰ μὲν γὰρ σὰ δουλείας , τὰ δ ἐκείνου δεσποτείας ἠξίωται 0 ·
καὶ εἰ ἀγαπήσεις δοῦλος γενέσθαι τοῦ σοφοῦ , νουθεσίας καὶ σωφρονισμοῦ κοινωνήσεις , ἀμαθίαν καὶ ἀπαιδευσίαν κῆρας ψυχῆς ἀποβαλών ·
εὐχόμενος γὰρ ὁ πατήρ σοί φησιν , ὅτι " τῷ ἀδελφῷ σου δουλεύσεις “  Gen .
ἀλλ οὐχὶ νῦν  οὐ γὰρ ἀνέξεταί σε ἀφηνιάζοντα  , ἀλλ ὅταν " ἐκλύσῃς τὸν ζυγὸν ἀπὸ τοῦ τραχήλου σου “  ibid . 0
, τὸ αὔχημα καὶ φρύαγμα ἀποβαλὼν ὃ ἐκτήσω ὑποζεύξας σεαυτὸν ὀχήματι παθῶν , ἡνιοχούσης ἀφροσύνης .
νυνὶ μὲν δοῦλος εἶ χαλεπῶν καὶ ἀφορήτων τῶν ἐν σαυτῷ δεσποτῶν , οἷς νόμος ἐστὶ μηδένα ἐλεύθερον ποιεῖν ·
ἐὰν δὲ τούτους δρασμῷ χρησάμενος καταλίπῃς , ὑποδέξεταί σε φιλόδουλος δεσπότης ἐπ ἐλπίσι χρησταῖς ἐλευθερίας καὶ οὐκ ἐκδώσει ἔτι τοῖς προτέροις δεσπόταις , μαθὼν παρὰ Μωυσέως δίδαγμα καὶ δόγμα ἀναγκαῖον , „ μὴ παραδιδόναι παῖδα τῷ κυρίῳ , ὃς προστέθειται αὐτῷ παρὰ τοῦ κυρίου ·
μετὰ γὰρ αὐτοῦ κατοικήσει ἐν παντὶ τόπῳ , ᾧ ἐὰν ἀρέσκῃ αὐτῷ “  Deut .
ἀλλ  ἕως οὐκ ἀποδέδρακας , ἔτι δ ἐγκεχαλίνωσαι ταῖς ἐκείνων τῶν δεσποτῶν ἡνίαις , ἀνάξιος εἶ δουλεύειν σοφῷ ·
τεκμήριον μέγιστον ἤθους ἀνελευθέρου καὶ δουλοπρεποῦς παρέχεις , ὅταν λέγῃς „ τὰ ἐμὰ πρωτοτόκια καὶ τὰς ἐμὰς εὐλογίας “  Gen .
εἰς ἄμετρον γὰρ ἀμαθίαν κεχωρηκότων αἵδε αἱ φωναί , ἐπειδὴ μόνῳ ἁρμόττει θεῷ λέγειν τὸ ἐμόν , αὐτοῦ γὰρ ὄντως κτήματα μόνου τὰ πάντα 0 .
διὸ καὶ μαρτυρήσει , ὅταν φῇ „ τὰ δῶρά μου , δόματά μου , καρπώματά μου διατηρήσεις “  Num .
28 , 2  , ὅτι δῶρα δομάτων διαφέρει 0 ·
τὰ μὲν γὰρ ἔμφασιν μεγέθους τελείων ἀγαθῶν δηλοῖ , ἃ τοῖς τελείοις χαρίζεται ὁ θεός , τὰ δ εἰς βραχύτατον ἔσταλται , ὧν μετέχουσιν οἱ εὐφυεῖς ἀσκηταὶ οἱ προκόπτοντες .
οὗ χάριν καὶ Ἀβραὰμ ἀκολουθῶν τῷ θεοῦ θελήματι τὰ μὲν ὑπάρχοντα , ἅπερ ἦν αὐτῷ ἐκ θεοῦ , κατέχει , ἀποπέμπεται δὲ τὴν ἵππον τοῦ βασιλέως Σοδόμων  Gen .
, ὡς καὶ τὰ ὑπαρκτὰ τῶν παλλακῶν 0 .
καὶ Μωυσῆς μέντοι τὰ μέγιστα δικαιονομεῖν ἀξιοῖ καὶ περὶ τῶν μεγίστων , τὰ δὲ βραχέα τῶν κριμάτων ἐπιτρέπει τοῖς δευτερεύουσι σκοπεῖν  cf .
ὅστις δὲ τολμᾷ λέγειν ἑαυτοῦ τι εἶναι , δοῦλος τὸν πάντα αἰῶνα γεγράψεται , ὥσπερ ὁ λέγων " ἠγάπηκα τὸν κύριόν μου καὶ τὴν γυναῖκά μου καὶ τὰ παιδία μου 0 ·
οὐκ ἀποτρέχω ἐλεύθερος “  Exod .
εὖ γε τὸ ἑαυτῷ ὁμολογῆσαι δουλείαν 0 ·
πῶς γὰρ ὁ λέγων οὐ δοῦλος Ἐμὸς ὁ κύριος νοῦς ἐστι , κύριος ἑαυτοῦ καὶ αὐτοκράτωρ ·
ἐμὴ καὶ ἡ αἴσθησις , αὔταρκες τῶν σωμάτων κριτήριον 0 ·
ἐμὰ καὶ τὰ τούτων ἔκγονα , τοῦ μὲν νοῦ τὰ νοητά , τῆς δ αἰσθήσεως τὰ αἰσθητά 0 1 ·
ἐπ ἐμοὶ γὰρ τὸ νοεῖν , τὸ αἰσθάνεσθαι 0 .
ἀλλὰ μὴ μόνον ἑαυτοῦ καταμαρτυρείτω , ἀλλὰ καὶ ὑπὸ τοῦ θεοῦ καταδικασθεὶς αἰωνίαν καὶ βεβαιοτάτην ὑπομενέτω δουλείαν κελεύοντος τό τε οὖς τρυπᾶσθαι , ἵνα μὴ παραδέξηται λόγους ἀρετῆς , καὶ δουλεύειν τὸν αἰῶνα τῷ νῷ καὶ τῇ αἰσθήσει , κακοῖς καὶ ἀνηλεέσι δεσπόταις .
„ Καὶ τῇ γυναικὶ εἶπε Πληθύνων πληθυνῶ τὰς λύπας σου καὶ τὸν στεναγμόν σου “  Gen .
τῆς γυναικός , ἥτις αἴσθησις ἦν , ἴδιόν ἐστιν ἀλγηδὼν πάθος , ἣ λύπη καλεῖται ·
περὶ ὃ γὰρ γίνεται τὸ ἥδεσθαι , περὶ τοῦτο καὶ τὸ ἀλγεῖν 0 ·
ἡδόμεθα δὲ διὰ τῶν αἰσθήσεων , ὥστε ἐξ ἀνάγκης καὶ ἀλγοῦμεν δι αὐτῶν .
ἀλλ ὁ μὲν σπουδαῖος καὶ κεκαθαρμένος νοῦς ἐλάχιστα ἀλγεῖ , ἥκιστα γὰρ ἐπιτίθενται αὐτῷ αἱ αἰσθήσεις ·
τῷ δ ἄφρονι περιττεύει τὸ πάθος οὐδὲν ἔχοντι ἀλεξιφάρμακον ἐν τῇ ψυχῇ , ᾧ τὰς ἀπὸ τῶν αἰσθήσεων καὶ αἰσθητῶν κῆρας ἀμυνεῖται .
ὥσπερ γὰρ ἑτέρως τύπτεται ὁ ἀθλητὴς καὶ ὁ δοῦλος , ὁ μὲν καθ ὑπόπτωσιν ἐνδιδοὺς πρὸς τὰς αἰκίας καὶ ὑπείκων , ὁ δ ἀθλητὴς ἀντέχων καὶ ἀντιστατῶν καὶ τὰς ἐπιφερομένας πληγὰς ἀποσειόμενος , καὶ κείρεις ἑτέρως μὲν ἄνθρωπον , ἑτέρως δὲ τὸ κῴδιον  τὸ μὲν γὰρ ἐν τῷ πάσχειν μόνον ἐξετάζεται , ὁ δ ἄνθρωπος καὶ ἀντιδρᾷ καὶ ὥσπερ ἀντιπέπονθε σχηματίζων ἑαυτὸν πρὸς τὸ κείρεσθαι  , οὕτως ὁ μὲν ἀλόγιστος ἀνδραπόδων δίκην ἑτέρῳ ὑπείκει καὶ ὑποπίπτει ταῖς ἀλγηδόσιν ὡς ἀφορήτοις δεσποίναις ἀντιβλέψαι πρὸς αὐτὰς ἀδυνατῶν , ἄρρενας καὶ ἐλευθέρους σπᾶν μὴ δυνάμενος λογισμούς , παρὸ δὴ καὶ πλῆθος ἄπειρον διὰ τῶν αἰσθήσεων αὐτῷ τῶν ὀδυνηρῶν ἐπαντλεῖται , ὁ δ ἐπιστήμων ἀθλητοῦ τρόπον μετὰ δυνάμεως καὶ ῥώμης καρτερᾶς ἀντιβὰς πρὸς τὰ ἀλγεινὰ πάντα ἀντιπνεῖ , ὡς μὴ τιτρώσκεσθαι πρὸς αὐτῶν , ἀλλ  ἐξαδιαφορεῖν ἕκαστον , καί μοι δοκεῖ νεανιευσάμενος ἂν ἐπιφωνῆσαι τὸ τραγικὸν πρὸς τὴν ἀλγηδόνα οὕτως 0 ·
πίμπρη , κάταιθε σάρκας , ἐμπλήσθητί μου πίνουσα κελαινὸν αἷμα ·
πρόσθε γὰρ κάτω γῆς εἶσιν ἄστρα , γῆ δ ἄνεις  ἐς αἰθέρα , πρὶν ἐξ ἐμοῦ σοι θῶπ  ἀπαντῆσαι λόγον .
ὥσπερ δὲ τῇ αἰσθήσει τὰ ἀλγεινὰ πάντα παραυξήσας τέθεικεν ὁ θεός , οὕτω τῇ σπουδαίᾳ ψυχῇ πλῆθος ἄφθονον ἀγαθῶν δεδώρηται .
φησὶ γοῦν ἐπὶ τοῦ τελείου Ἀβραὰμ τὸν τρόπον τοῦτον · "
κατ  ἐμαυτοῦ ὤμοσα , λέγει κύριος ·
οὗ εἵνεκα ἐποίησας τὸ ῥῆμα τοῦτο καὶ οὐκ ἐφείσω τοῦ υἱοῦ σου τοῦ ἀγαπητοῦ δι ἐμέ , ἦ μὴν εὐλογῶν εὐλογήσω σε , καὶ πληθύνων πληθυνῶ τὸ σπέρμα σου ὡς τοὺς ἀστέρας τοῦ οὐρανοῦ καὶ ὡς τὴν ἄμμον τὴν παρὰ τὸ χεῖλος τῆς θαλάσσης “  Gen 0 .
εὖ καὶ τὸ ὅρκῳ βεβαιῶσαι τὴν ὑπόσχεσιν καὶ ὅρκῳ θεοπρεπεῖ 0 ·
ὁρᾷς γὰρ ὅτι οὐ καθ ἑτέρου ὀμνύει θεός , οὐδὲν γὰρ αὐτοῦ κρεῖττον , ἀλλὰ καθ ἑαυτοῦ , ὅς ἐστι πάντων ἄριστος 0 .
ἔφασαν δέ τινες , ὡς ἀνοίκειον ἦν ὀμνύναι ·
ὁ ὅρκος γὰρ πίστεως ἕνεκα παραλαμβάνεται , πιστὸς δὲ μόνος ὁ θεὸς καὶ εἴ τις θεῷ φίλος , καθάπερ Μωυσῆς λέγεται „ πιστὸς ἐν παντὶ τῷ οἴκῳ “ γεγενῆσθαι  Num 0 1 .
ἄλλως τε καὶ οἱ λόγοι τοῦ θεοῦ εἰσιν ὅρκοι καὶ νόμοι τοῦ θεοῦ καὶ θεσμοὶ ἱεροπρεπέστατοι ·
τεκμήριον δὲ τῆς ἰσχυρότητος αὐτοῦ , ὃ ἂν εἴπῃ γίνεται , ὅπερ ἦν οἰκειότατον ὅρκῳ 0 ·
ὥστ ἀκόλουθον ἂν εἴη λέγειν , ὅτι πάντες οἱ τοῦ θεοῦ λόγοι εἰσὶν ὅρκοι βεβαιούμενοι ἔργων ἀποτελέσμασι .
φασί γε μὴν ὅρκον εἶναι μαρτυρίαν θεοῦ περὶ πράγματος ἀμφισβητουμένου ·
εἰ δὴ ὄμνυσιν ὁ θεός , ἑαυτῷ μαρτυρεῖ , ὅπερ ἐστὶν ἄτοπον , ἕτερον γὰρ δεῖ εἶναι τὸν ποιούμενον τὴν μαρτυρίαν καὶ τὸν ὑπὲρ οὗ γίνεται .
πρῶτον μὲν ὡς οὐκ ἔστιν ὑπαίτιον ἑαυτῷ μαρτυρεῖν τὸν θεόν 0 ·
τίς γὰρ ἂν ἄλλος γένοιτο ἱκανὸς αὐτῷ μαρτυρῆσαι ;
ἔπειτα πάντ  ἐστὶν αὐτὸς ἑαυτῷ τὰ τιμιώτατα , συγγενὴς οἰκεῖος φίλος ἀρετὴ εὐδαιμονία μακαριότης ἐπιστήμη σύνεσις ἀρχὴ τέλος ὅλον πᾶν δικαστὴς γνώμη βουλὴ νόμος πρᾶξις ἡγεμονία 0 .
ἄλλως τε ἂν τὸ " κατ  ἐμαυτοῦ ὤμοσα “ ὃν χρὴ τρόπον ἐκδεξώμεθα , παυσόμεθα τῆς ἄγαν σοφιστείας .
μήποτ  οὖν ἐστι τοιοῦτον ·
οὐδὲν τῶν δυναμένων πιστοῦν δύναται παγίως περὶ θεοῦ πιστῶσαι , οὐδενὶ γὰρ ἔδειξεν αὑτοῦ τὴν φύσιν , ἀλλ ἀόρατον αὐτὴν παντὶ τῷ γένει παρεσκεύασε ·
τίς ἂν ἰσχύσαι ἢ ὅτι ἀσώματον ἢ ὅτι σῶμα ἢ ὅτι ποιὸν ἢ ὅτι ἄποιον τὸ αἴτιον εἰπεῖν ἢ συνόλως περὶ οὐσίας ἢ ποιότητος ἢ σχέσεως ἢ κινήσεως αὐτοῦ βεβαίως ἀποφήνασθαι 0 1 ;
ἀλλὰ περί γε ἑαυτοῦ μόνος ἰσχυριεῖται , ἐπεὶ καὶ μόνος ἀψευδῶς τὴν ἑαυτοῦ φύσιν ἠκρίβωσε .
βεβαιωτὴς οὖν ἰσχυρότατος ἑαυτοῦ τὸ πρῶτον , ἔπειτα καὶ τῶν ἔργων αὑτοῦ μόνος ὁ θεός , ὥστ εἰκότως ὤμνυε καθ  ἑαυτοῦ πιστούμενος ἑαυτόν , ὃ μὴ δυνατὸν ἦν ἄλλῳ 0 1 .
διὸ καὶ ἀσεβεῖς ἂν νομισθεῖεν οἱ φάσκοντες ὀμνύναι κατὰ θεοῦ ·
εἰκότως γὰρ οὐδεὶς ὄμνυσι κατ αὐτοῦ , ὅτι γε οὐ περὶ τῆς φύσεως αὐτοῦ διαγνῶναι δύναται , ἀλλ  ἀγαπητόν , ἐὰν κατὰ τοῦ ὀνόματος αὐτοῦ δυνηθῶμεν , ὅπερ ἦν τοῦ ἑρμηνέως λόγου 0 ·
οὗτος γὰρ ἡμῶν τῶν ἀτελῶν ἂν εἴη θεός , τῶν δὲ σοφῶν καὶ τελείων ὁ πρῶτος 0 .
καὶ Μωυσῆς μέντοι τὴν ὑπερβολὴν θαυμάσας τοῦ ἀγενήτου φησίν ·
„ καὶ τῷ ὀνόματι αὐτοῦ ὀμῇ “  Deut 0 .
6 , 13  , οὐχὶ αὐτῷ 0 ·
ἱκανὸν γὰρ τῷ γενητῷ πιστοῦσθαι καὶ μαρτυρεῖσθαι λόγῳ θείῳ 0 ·
ὁ δὲ θεὸς αὑτοῦ πίστις ἔστω καὶ μαρτυρία βεβαιοτάτη .
τὸ δὲ " οὗ εἵνεκα ἐποίησας τὸ ῥῆμα τοῦτο “  Gen 0 .
22 , 16  σύμβολόν ἐστιν εὐσεβείας ·
τὸ γὰρ ἕνεκα θεοῦ μόνου πάντα πράττειν εὐσεβές 0 .
παρὸ καὶ ἀφειδοῦμεν τοῦ ἀγαπητοῦ τέκνου τῆς ἀρετῆς , τοῦ εὐδαιμονῆσαι , παραχωροῦντες αὐτὸ τῷ δημιουργῷ , ἄξιον τὸ γέννημα κρίνοντες κτῆμα θεοῦ νομίζεσθαι , ἀλλὰ μὴ γενητοῦ τινος .
εὖ δὲ τὸ φάναι " εὐλογῶν εὐλογήσω “  ib 0 .
πολλὰ γὰρ εὐλόγιστα δρῶσί τινες , ἀλλ οὐκ ἐπ εὐλογίαις , ἐπεὶ καὶ ὁ φαῦλος ἔνια δρᾷ τῶν καθηκόντων οὐκ ἀφ ἕξεως καθηκούσης , καὶ ὁ μεθύων μέντοι καὶ μεμηνὼς ἔστιν ὅτε νηφάλια φθέγγεταί τε καὶ ποιεῖ , ἀλλ  οὐκ ἀπὸ νηφούσης διανοίας , καὶ οἱ ἔτι κομιδῇ νήπιοι παῖδες οὐκ ἀπὸ λογικῆς ἕξεως  οὔπω γὰρ αὐτοὺς ἡ φύσις λογικοὺς πεπαίδευκε  πολλὰ πράττουσι καὶ λέγουσιν ὧν οἱ λογικοί 0 .
βούλεται δὲ ὁ νομοθέτης τὸν σοφὸν μὴ σχετικῶς καὶ εὐαλώτως καὶ ὡς ἂν ἐκ τύχης εὐλόγιστον δοκεῖν εἶναι , ἀλλ ἀπὸ ἕξεως καὶ διαθέσεως εὐλογίστου .
οὐκ ἐξήρκεσεν οὖν τῇ βαρυδαίμονι αἰσθήσει χρῆσθαι πλουσίως ταῖς λύπαις , ἀλλὰ καὶ „ τῷ στεναγμῷ " .
ἔστι δὲ στεναγμὸς σφοδρὰ καὶ ἐπιτεταμένη λύπη ·
πολλάκις γὰρ ἀλγοῦμεν οὐχὶ στένοντες ·
ὅταν δ ἐπιστένωμεν , ἀνιαρῶς καὶ πάνυ ὀμβρηρῶς χρώμεθα ταῖς λύπαις .
τὸ δὲ στένειν ἐστὶ διττόν ·
ἓν μὲν ὃ γίνεται περὶ τοὺς ἐπιθυμοῦντας καὶ ὀρεγομένους τῶν ἀδικιῶν καὶ μὴ τυγχάνοντας , ὃ δὴ καὶ φαῦλόν ἐστιν ·
ἕτερον δὲ ὃ γίνεται περὶ τοὺς μετανοοῦντας καὶ ἀχθομένους ἐπὶ τῇ πάλαι τροπῇ καὶ λέγοντας Κακοδαίμονες ἡμεῖς , ὅσον ἄρα χρόνον ἐλελήθειμεν νοσοῦντες ἀφροσύνης νόσον καὶ ἀνοίας καὶ ἀδικίας ἐπιτηδευμάτων 0 .
τοῦτο δ οὐ γίνεται , ἐὰν μὴ τελευτήσῃ καὶ ἀποθάνῃ ἐκ τῆς ψυχῆς ὁ βασιλεὺς τῆς Αἰγύπτου , ὁ ἄθεος καὶ φιλήδονος τρόπος · "
μετὰ γὰρ τὰς ἡμέρας τὰς πολλὰς ἐκείνας ἐτελεύτησεν ὁ βασιλεὺς τῆς Αἰγύπτου “ ·
εἶτ  εὐθὺς ἀποθανούσης κακίας στενάζει ὁ ὁρῶν τὸν θεὸν  καὶ  τὴν ἑαυτοῦ τροπήν , „ κατεστέναξαν γὰρ οἱ υἱοὶ Ἰσραὴλ ἀπὸ τῶν σωματικῶν καὶ Αἰγυπτιακῶν ἔργων “  Exod .
ἐπεὶ ζῶν γε ὁ βασιλεὺς καὶ φιλήδονος τρόπος ἐν ἡμῖν γεγηθέναι τὴν ψυχὴν ἀναπείθει ἐφ οἷς ἁμαρτάνει , ὅταν δὲ τελευτήσῃ , στένει .
διὸ καὶ ἐκβοᾷ πρὸς τὸν δεσπότην ἱκετεύουσα , μηκέτι τραπῆναι μη δὲ ἀτελῆ τὴν τελείωσιν λαβεῖν ·
πολλαῖς γὰρ ψυχαῖς μετανοίᾳ χρῆσθαι βουληθείσαις οὐκ ἐπέτρεψεν ὁ θεός , ἀλλ ὥσπερ ὑπὸ παλιρροίας εἰς τ οὔμπαλιν ἀνεχώρησαν τρόπον τινὰ τῆς Λὼτ γυναικὸς  Gen .
19 , 26  τῆς λιθουμένης διὰ τὸ Σοδόμων ἐρᾶν καὶ εἰς τὰς κατεστραμμένας ὑπὸ τοῦ θεοῦ φύσεις ἀνατρέχειν .
ἀλλὰ νυνί γέ φησιν ὅτι " ἀνέβη ἡ βοὴ αὐτῶν πρὸς τὸν θεόν “  Exod .
2 , 23  , μαρτυρῶν τῇ τοῦ ὄντος χάριτι 0 ·
εἰ γὰρ μὴ δυνατῶς πρὸς ἑαυτὸν ἐκάλεσε τὸν ἱκέτην λόγον , οὐκ ἂν ἀνέβη , τουτ έστιν οὐκ ἂν ἀνεβιβάσθη καὶ ηὐξήθη καὶ μετεωρεῖν ἤρξατο φυγὼν τὴν ταπεινότητα τῶν γηίνων .
διὸ καὶ ἐν τοῖς ἑξῆς φησιν · "
ἰδοὺ κραυγὴ τῶν υἱῶν Ἰσραὴλ ἥκει πρὸς μέ “  Exod .
πάνυ καλῶς τὸ φθάσαι μέχρι θεοῦ τὴν ἱκεσίαν 0 ·
οὐκ ἂν δὲ ἔφθασεν , εἰ μὴ ὁ καλῶν χρηστὸς ἦν .
ἐνίαις δὲ ψυχαῖς προαπαντᾷ · "
ἥξω πρὸς σὲ καὶ εὐλογήσω σε “  Exod .
ὁρᾷς ὅση τοῦ αἰτίου ἡ χάρις φθάνοντος τὴν ἡμετέραν μέλλησιν καὶ προαπαντῶντος εἰς εὐεργεσίαν παντελῆ τῆς ψυχῆς 0 .
καὶ χρησμός ἐστι δογματικὸς τὸ λεγόμενον ·
ἐὰν γὰρ ἔλθῃ εἰς τὴν διάνοιαν ἔννοια θεοῦ , εὐθὺς εὐλογιστεῖ τε καὶ πάσας τὰς νόσους αὐτῆς ἰᾶται .
ἡ δέ γε αἴσθησις αἰεὶ λυπεῖται καὶ στένει καὶ τίκτει μετ ὀδύνης καὶ ἀλγηδόνων ἀνηκέστων τὸ αἰσθάνεσθαι , ὡς καὶ αὐτός φησιν ·
„ ἐν λύπαις τέξῃ τέκνα “  Gen .
τίκτει δὲ ἡ μὲν ὅρασις τὸ ὁρᾶν , ἡ δὲ ἀκοὴ τὸ ἀκούειν , ἡ δὲ γεῦσις τὸ γεύεσθαι , καὶ συνόλως ἡ αἴσθησις τὸ αἰσθάνεσθαι 0 1 2 ·
ἀλλ οὐκ ἄνευ χαλεπῆς ἀνίας τῷ ἄφρονι ἕκαστον τούτων ποιεῖται , ἐπιλύπως γὰρ οὗτος καὶ ὁρᾷ καὶ ἀκούει καὶ γεύεται καὶ ὀσφραίνεται καὶ κοινῶς αἰσθάνεται .
ἔμπαλιν δὲ τὴν ἀρετὴν εὑρήσεις μετὰ χαρᾶς ὑπερβαλλούσης  καὶ  κυοφοροῦσαν καὶ τὸν σπουδαῖον σὺν γέλωτι καὶ εὐθυμίᾳ γεννῶντα καὶ τὸ γέννημα ἀμφοῖν αὐτὸ γέλωτ ὄν .
ὡς μὲν οὖν ὁ σοφὸς χαίρων ἀλλ οὐ λυπούμενος γεννᾷ , μαρτυρήσει λέγων οὕτως ὁ θεῖος λόγος · "
εἶπεν ὁ θεὸς τῷ Ἀβραάμ ·
σάρα ἡ γυνή σου οὐ κληθήσεται Σάρα , ἀλλὰ Σάρρα αὐτῆς ἔσται τὸ ὄνομα ·
εὐλογήσω αὐτὴν καὶ δώσω σοι ἐξ αὐτῆς τέκνον “  Gen .
εἶτ ἐπιλέγει · "
καὶ ἔπεσεν Ἀβραὰμ ἐπὶ πρόσωπον καὶ ἐγέλασε καὶ εἶπεν Εἰ τῷ ἑκατονταετεῖ γενήσεται , καὶ ἡ Σάρρα ἐνενήκοντα ἐτῶν οὖσα τέξεται “  ib .
οὗτος μὲν δὴ φαίνεται γεγηθὼς καὶ γελῶν , ὅτι μέλλει γεννᾶν τὸ εὐδαιμονεῖν , τὸν Ἰσαάκ ·
γελᾷ δὲ καὶ ἡ ἀρετὴ Σάρρα , μαρτυρήσει δὲ ὁ αὐτὸς λέγων ὧδε · "
ἐξέλιπε Σάρρᾳ γίνεσθαι τὰ γυναικεῖα , καὶ ἐγέλασε τῇ διανοίᾳ καὶ εἶπεν Οὔπω μοι γέγονε τὸ εὐδαιμονεῖν ἕως τοῦ νῦν ·
ὁ δὲ κύριός μου “ θεῖος λόγος „ πρεσβύτερός ἐστιν “  Gen .
12  , ᾧ προσεῖναι τοῦτο ἀνάγκη καὶ πιστεύειν καλὸν ὑπισχνουμένῳ 0 .
καὶ τὸ γέννημα δ ἐστὶ γέλως καὶ χαρά ·
τοῦτο γὰρ καὶ Ἰσαὰκ ἑρμηνεύεται .
λυπείσθω τοιγαροῦν αἴσθησις , ἀρετὴ δ αἰεὶ χαιρέτω ·
καὶ γὰρ γεννηθέντος τοῦ εὐδαιμονεῖν φησι σεμνυνομένη ·
„ γέλωτα ἐποίησέ μοι ὁ κύριος ·
ὃς γὰρ ἂν ἀκούσῃ , συγχαρεῖταί μοι “  Gen .
ἀναπετάσαντες οὖν ὦτα , ὦ μύσται , παραδέξασθε τελετὰς ἱερωτάτας ·
ὁ γέλως ἐστὶν ἡ χαρά , τὸ δὲ „ ἐποίησεν “ ἴσον τῷ ἐγέννησεν , ὥστ εἶναι τὸ λεγόμενον τοιοῦτον ·
ἰσαὰκ ἐγέννησεν ὁ κύριος ·
αὐτὸς γὰρ πατήρ ἐστι τῆς τελείας φύσεως , σπείρων ἐν ταῖς ψυχαῖς καὶ γεννῶν τὸ εὐδαιμονεῖν .
„ Καὶ πρὸς τὸν ἄνδρα σου “ φησίν „ ἡ ἀποστροφή σου “  Gen 0 .
δύο αἰσθήσεως ἄνδρες εἰσίν , ὁ μὲν νόμιμος , ὁ δὲ φθορεύς 0 1 ·
ἀνδρὸς μὲν γὰρ φθορέως τρόπον τὸ μὲν ὁρατὸν κινεῖ τὴν ὅρασιν , ἡ δὲ φωνὴ τὴν ἀκοήν , ὁ δὲ χυλὸς τὴν γεῦσιν , καὶ τῶν ἄλλων ἕκαστον 0 1 2 ·
ταῦτα δ ἀποστρέφει καὶ καλεῖ τὴν ἄλογον αἴσθησιν πρὸς ἑαυτὰ καὶ κατακρατεῖ καὶ κυριεύει ·
τό τε γὰρ κάλλος τὴν ὅρασιν ἐδουλώσατο ὅ τε ἡδὺς χυλὸς τὴν γεῦσιν καὶ τῶν ἄλλων ἕκαστον αἰσθητῶν τὴν κατ αὐτὸ αἴσθησιν 0 ·
ἴδε γέ τοι τὸν λίχνον , ὡς δουλεύει ταῖς παρασκευαῖς τῶν ὅσα ὀψαρτυταὶ καὶ σιτοπόνοι τεχνιτεύουσι , καὶ τὸν σεσοβημένον περὶ μέλος , πῶς ἐπικρατεῖται ὑπὸ κιθάρας ἢ αὐλοῦ ἢ καὶ ᾄδειν ἐπισταμένου .
τῇ δέ γε πρὸς τὸν νόμιμον ἄνδρα , τὸν νοῦν , ἀποστραφείσῃ μεγίστη ἐστὶν ὠφέλεια αἰσθήσει .
ἴδωμεν οὖν ἑξῆς , τίνα καὶ περὶ αὐτοῦ τοῦ νοῦ διεξέρχεται παρὰ τὸν ὀρθὸν λόγον κινουμένου .
„ τῷ δὲ Ἀδὰμ εἶπεν ὁ θεός Ὅτι ἤκουσας τῆς φωνῆς τῆς γυναικός σου καὶ ἔφαγες ἀπὸ τοῦ ξύλου , οὗ ἐνετειλάμην σοι μὴ φαγεῖν , ἀπ αὐτοῦ ἔφαγες , ἐπικατάρατος ἡ γῆ ἐν τοῖς ἔργοις σου “  Gen 0 .
ἀλυσιτελέστατόν ἐστιν ἀκούειν αἰσθήσεως νοῦν , ἀλλὰ μὴ αἴσθησιν νοῦ 0 ·
ἀεὶ γὰρ τὸ κρεῖττον ἄρχειν , τὸ δὲ χεῖρον ἄρχεσθαι δεῖ 0 ·
νοῦς δὲ κρεῖττον αἰσθήσεως 0 .
ὥσπερ οὖν ἄρχοντος μὲν ἡνιόχου καὶ ταῖς ἡνίαις τὰ ζῷα ἄγοντος ᾗ βούλεται ἄγεται τὸ ἅρμα , ἀφηνιασάντων δὲ ἐκείνων καὶ κρατησάντων ὅ τε ἡνίοχος κατεσύρη πολλάκις τά τε ζῷα ἔστιν ὅτε τῇ ῥύμῃ τῆς φορᾶς εἰς βόθρον κατηνέχθη πλημμελῶς τε πάντα φέρεται , καὶ ναῦς εὐθυδρομεῖ μέν , ἡνίκα τῶν οἰάκων λαβόμενος ὁ κυβερνήτης ἀκολούθως πηδαλιουχεῖ , περιτρέπεται δ ὅτε πνεύματος ἐναντίου περιπνεύσαντος τῇ θαλάττῃ ὁ κλύδων ἐνῴκησεν , οὕτως ἐπειδὰν μὲν ὁ τῆς ψυχῆς ἡνίοχος ἢ κυβερνήτης ὁ νοῦς ἄρχῃ τοῦ ζῴου ὅλου καθάπερ ἡγεμὼν πόλεως , εὐθύνεται ὁ βίος , ὅταν δὲ ἡ ἄλογος αἴσθησις φέρηται τὰ πρωτεῖα , σύγχυσις καταλαμβάνει δεινή , οἷα δούλων δεσπόταις ἐπιτεθειμένων 0 ·
τότε γάρ , εἰ δεῖ τ ἀληθὲς εἰπεῖν , ἐμπίπραται φλεγόμενος ὁ νοῦς , τῶν αἰσθήσεων τὴν φλόγα ἐγειρουσῶν τὰ αἰσθητὰ ὑποβεβλημένων .
καὶ Μωυσῆς μέντοι δηλοῖ περὶ τῆς τοιαύτης ἐμπρήσεως , ἣ γίνεται διὰ τῶν αἰσθήσεων , τοῦ νοῦ , ὅταν λέγῃ ·
„ καὶ αἱ γυναῖκες ἔτι προσεξέκαυσαν πῦρ ἐν Μωάβ “  ἑρμηνεύεται γὰρ „ ἐκ πατρός “ , ὅ τε πατὴρ ἡμῶν ὁ νοῦς ἐστι  ·
„ τότε “ γάρ φησιν „ ἐροῦσιν οἱ αἰνιγματισταί Ἔλθετε εἰς Ἐσεβών , ἵνα οἰκοδομηθῇ καὶ κατασκευασθῇ πόλις Σηών .
ὅτι πῦρ ἐξῆλθεν ἐξ Ἐσεβών , φλὸξ ἐκ πόλεως Σηών , καὶ κατέφαγεν ἕως Μωὰβ καὶ κατέπιε στήλας Ἀρνών 0 .
οὐαί σοι , Μωάβ 0 ·
ἀπώλου , λαὸς Χαμώς .
ἀπεδόθησαν οἱ υἱοὶ αὐτῶν σῴζεσθαι , καὶ αἱ θυγατέρες αὐτῶν αἰχμάλωτοι τῷ βασιλεῖ Ἀμορραίων Σηών , καὶ τὸ σπέρμα αὐτῶν ἀπολεῖται Ἐσεβὼν ἕως Δεβών , καὶ αἱ γυναῖκες ἔτι προσεξέκαυσαν πῦρ ἐπὶ Μωάβ “  Num 0 .
ἐσεβὼν ἑρμηνεύεται λογισμοί ·
οὗτοι δ εἰσὶν αἰνίγματα ἀσαφείας γέμοντα .
ἴδε λογισμὸν ἰατροῦ ·
κενώσω τὸν κάμνοντα , θρέψω , φαρμάκοις ἰάσομαι καὶ διαίτῃ , τεμῶ , καύσω ·
ἀλλὰ πολλάκις ἡ φύσις καὶ ἄνευ τούτων ἰάσατο καὶ μετὰ τούτων ἀπώλεσεν , ὡς τοὺς ἰατροῦ πάντας ἐπιλογισμοὺς ἐνύπνια εὑρεθῆναι ἀσαφείας καὶ αἰνιγμάτων πλήρη .
πάλιν ὁ γεωπόνος φησί ·
σπέρματα βαλοῦμαι , φυτεύσω , αὐξήσει τὰ φυτά , καρποὺς ταῦτα οἴσει , οἳ οὐ μόνον εἰς ἀπόλαυσιν ἔσονται χρήσιμοι τὴν ἀναγκαίαν , ἀλλὰ καὶ πρὸς περιουσίαν ἀρκέσουσιν ·
εἶτ ἐξαίφνης φλὸξ ἢ ζάλη ἢ ἐπομβρίαι συνεχεῖς διέφθειραν πάντα ·
ἔστι δ ὅτε τὰ μὲν ἐτελεσιουργήθη , ὁ δὲ ταῦτα λογισάμενος οὐκ ὤνατο , ἀλλὰ προαπέθανε καὶ ἐπὶ τοῖς τῶν πονηθέντων καρποῖς μάτην ἀπόλαυσιν ἐμαντεύσατο .
ἄριστον οὖν τῷ θεῷ πεπιστευκέναι καὶ μὴ τοῖς ἀσαφέσι λογισμοῖς καὶ ταῖς ἀβεβαίοις εἰκασίαις · 0 "
ἀβραάμ γέ τοι ἐπίστευσε τῷ θεῷ , καὶ δίκαιος ἐνομίσθη “  Gen .
καὶ Μωυσῆς ἄρχει μαρτυρούμενος ὅτι ἐστὶ „ πιστὸς ἐν ὅλῳ τῷ οἴκῳ “  Num .
ἐὰν δὲ ἀποπιστεύσωμεν τοῖς ἰδίοις λογισμοῖς , κατασκευάσομεν καὶ οἰκοδομήσομεν τὴν πόλιν τοῦ διαφθείροντος τὴν ἀλήθειαν νοῦ ·
σηὼν γὰρ ἑρμηνεύεται διαφθείρων .
παρὸ καὶ ἀναστάς , παρ ᾧ ἦν ἐνύπνια , εὗρεν , ὅτι αἱ κινήσεις ἅπασαι καὶ αἱ διατάσεις τοῦ ἄφρονός εἰσιν ἐνύπνια ἀληθείας ἀμέτοχα  αὐτὸς γὰρ ὁ νοῦς ἐνύπνιον εὑρέθη  , ὅτι ἀληθὲς μέν ἐστι δόγμα τὸ πιστεύειν θεῷ , ψεῦδος δὲ τὸ πιστεύειν τοῖς κενοῖς λογισμοῖς 0 .
ἄλογος δὲ ὁρμὴ ἐξέρχεται καὶ φοιτᾷ ἀφ ἑκατέρων τῶν τε λογισμῶν καὶ τοῦ νοῦ τοῦ διαφθείροντος τὴν ἀλήθειαν ·
διὸ καί φησιν , ὅτι „ πῦρ ἐξῆλθεν ἐξ Ἐσεβών , φλὸξ ἐκ πόλεως Σηών “  Num 0 .
οὕτως γὰρ ἄλογον τὸ πιστεύειν ἢ λογισμοῖς πιθανοῖς ἢ νῷ διαφθείροντι τὸ ἀληθές . 0 "
κατεσθίει γέ τοι καὶ ἕως Μωάβ “ τουτ έστιν ἕως τοῦ νοῦ ·
τίνα γὰρ ἄλλον ἢ τὸν ἄθλιον νοῦν ἡ ψευδὴς δόξα ἀπατᾷ ;
κατεσθίει καὶ βιβρώσκει καὶ μέντοι καὶ καταπίνει τὰς ἐν αὐτῷ στήλας , τουτέστι τὰ κατὰ μέρος ἐνθυμήματα , ἃ καθάπερ ἐν στήλῃ τετύπωται καὶ ἐγκεχάρακται 0 .
ἀρνὼν δ εἰσὶν αἱ στῆλαι , ὅπερ ἑρμηνεύεται „ φῶς αὐτῶν “ , ἐπεὶ τῶν πραγμάτων ἕκαστον ἐν λογισμῷ σαφηνίζεται .
ἄρχεται μὲν οὖν θρηνεῖν τὸν αὐθάδη καὶ φίλαυτον νοῦν οὕτως · "
οὐαί σοι , Μωάβ , ἀπώλου “ ·
εἰ γὰρ αἰνίγμασι προσέχεις τοῖς κατὰ τὴν τῶν εἰκότων ἐπιβολήν , ἀπολώλεκας ἀλήθειαν .
„ λαὸς Χαμώς “ τουτ έστιν ὁ λαός σου καὶ ἡ δύναμις εὕρηται πηρὸς καὶ τετυφλωμένος ·
χαμὼς γὰρ ἑρμηνεύεται " ὡς ψηλάφημα " 0 ·
ἴδιον δὲ τοῦ μὴ ὁρῶντος τὸ ἔργον τοῦτο 0 .
τούτοις οἱ μὲν υἱοὶ οἱ κατὰ μέρος λογισμοὶ φυγάδες , αἱ δὲ γνῶμαι θυγατέρων ἔχουσαι δύναμιν αἰχμάλωτοι τῷ βασιλεῖ τῶν Ἀμορραίων , τουτέστι τῷ σοφιστῇ λαλούντων 0 1 ·
οἱ γὰρ Ἀμορραῖοι ἑρμηνεύονται λαλοῦντες , τοῦ γεγωνότος λόγου σύμβολον ὄντες ·
ὁ δὲ τούτων ἡγεμὼν ὁ σοφιστής ἐστι καὶ δεινὸς λόγων ἀνερευνᾶν τέχνας , ὑφ οὗ κατασοφίζονται οἱ τὸν ὅρον τῆς ἀληθείας ὑπερβαίνοντες .
σηὼν οὖν ὁ διαφθείρων τὸν ὑγιῆ κανόνα τῆς ἀληθείας καὶ τὸ σπέρμα αὐτοῦ ἀπολεῖται καὶ Ἐσεβὼν τὰ αἰνίγματα τὰ σοφιστικὰ ἕως Δεβών , ὃ καλεῖται δικασμός ·
πάνυ προσφυῶς 0 ·
τὰ γὰρ εἰκότα καὶ πιθανὰ οὐκ ἔχει περὶ ἀληθείας ἐπιστήμην , ἀλλὰ δίκην καὶ ἀμφισβήτησιν καὶ ἐριστικὴν ἅμιλλαν καὶ φιλονεικίαν καὶ πάντα τὰ τοιαῦτα .
ἀλλ  οὐκ ἐξήρκεσε τῷ νῷ τὰς ἰδίας καὶ νοητὰς ἔχειν κῆρας , ἀλλ ἔτι καὶ αἱ γυναῖκες προσεξέκαυσαν πῦρ , αἱ αἰσθήσεις , πυρκαϊὰν πολλὴν ἐπ αὐτόν .
ἴδε μέντοι τὸ λεγόμενον οἷόν ἐστι .
πολλάκις νύκτωρ οὐδεμιᾷ τῶν αἰσθήσεων ἐνεργοῦντες ἀτόπους περὶ πολλῶν καὶ διαφερόντων λαμβάνομεν ἐννοίας , τῆς ψυχῆς ἀεικινήτου ὑπαρχούσης καὶ μυρίας τροπὰς ἐνδεχομένης .
ἦν οὖν ἱκανὰ πρὸς διαφθορὰν αὐτῇ , ὅσα αὐτὴ ἐξ ἑαυτῆς ἐγέννησε .
νυνὶ δὲ καὶ ὁ τῶν αἰσθήσεων ὄχλος ἐπεισωδίασεν αὐτῇ κηρῶν ἀμήχανον πλῆθος , τοῦτο μὲν ἐκ τῶν ὁρατῶν , τοῦτο δὲ ἐκ τῶν φωνῶν , εἶτα χυλῶν καὶ ἀτμῶν τῶν κατὰ τὴν ὀσμήν ·
καὶ σχεδὸν ἡ ἀπ  αὐτῶν φλὸξ χαλεπώτερον τὴν ψυχὴν διατίθησι τῆς ἐγγινομένης ὑπ αὐτῆς τῆς ψυχῆς ἄνευ συμπαραλήψεως αἰσθητηρίων .
τούτων μία τῶν γυναικῶν ἐστιν ἡ Πεντεφρῆ τοῦ Φαραὼ ἀρχιμαγείρου  Gen .
ὃς πῶς ἔχει γυναῖκα εὐνοῦχος ὤν , ἐπισκεπτέον ·
τοῖς γὰρ τὰ ῥήματα τοῦ νόμου πραγματευομένοις πρὸ ἀλληγορίας ἀκολουθήσει τὸ δοκοῦν ἀπορεῖσθαι ·
ὁ γὰρ εὐνοῦχος καὶ ἀρχιμάγειρος ὄντως νοῦς μὴ ταῖς ἁπλαῖς μόνον ἀλλὰ καὶ ταῖς περιτταῖς χρώμενος ἡδοναῖς εὐνοῦχος κέκληται καὶ ἄγονος σοφίας , ὢν εὐνοῦχος οὐκ ἄλλου τινὸς ἢ τοῦ σκεδαστοῦ τῶν καλῶν Φαραώ 0 ·
ἐπεί τοι κατ ἄλλον λόγον ἄριστον ἂν εἴη τὸ εὐνοῦχον γενέσθαι , εἰ δυνήσεται ἡμῶν ἡ ψυχὴ κακίαν ἐκφυγοῦσα ἀπομαθεῖν τὸ πάθος .
διὸ καὶ Ἰωσὴφ ὁ ἐγκρατὴς τρόπος τῇ λεγούσῃ ἡδονῇ „ Κοιμήθητι μετ ἐμοῦ  Gen 0 .
39 , 7  καὶ ἄνθρωπος ὢν ἀνθρωποπάθησον καὶ ἀπόλαυσον τῶν κατὰ τὸν βίον τερπνῶν " ἐναντιοῦται φάσκων ·
„ ἁμαρτήσομαι εἰς τὸν θεὸν τὸν φιλάρετον , εἰ γενοίμην φιλήδονος ·
πονηρὸν γὰρ τοῦτ  ἔργον " 0 .
καὶ νῦν μὲν ἀκροβολίζεται , ἤδη δὲ καὶ καρτερῶς ἀπομάχεται , ὅταν εἰσέλθῃ εἰς τὸν ἑαυτῆς οἶκον ἡ ψυχὴ καὶ ἀναδραμοῦσα ἐπὶ τοὺς ἑαυτῆς τόνους ἀποτάξηται τοῖς κατὰ τὸ σῶμα καὶ τὰ ἴδια ὡς ψυχῆς ἔργα ἐργάσηται ·
οὔ τ εἰς τὸν οἶκον Ἰωσὴφ οὔ τε Πεντεφρῆ , ἀλλ  " εἰς τὴν οἰκίαν “  καὶ οὐ προστίθησι τὴν τίνος , ἵνα σκεπτικῶς ἀλληγορῇς  „ ποιεῖν τὰ ἔργα αὐτοῦ “  Gen 0 .
ἡ μὲν οὖν οἰκία ἐστὶν ἡ ψυχή , εἰς ἣν ἀνατρέχει καταλιπὼν τὰ ἐκτός , ἵνα τὸ λεγόμενον ἐντὸς αὑτοῦ γένηται ·
τὰ δὲ τοῦ ἐγκρατοῦς ἔργα μήποτε θεοῦ βουλήματί ἐστι ·
καὶ γὰρ οὐδεὶς ἦν ἀλλότριος λογισμὸς τῶν εἰωθότων ἐν τῇ ψυχῇ κατοικεῖν εἴσω .
πλὴν οὐκ ἀφίσταται ζυγομαχοῦσα ἡ ἡδονή , ἀλλὰ τῶν ἱματίων λαβομένη φησί „ Κοιμήθητι μετ ἐμοῦ “ .
σκεπάσματα δὲ ὥσπερ σώματος τὰ ἐσθήματά ἐστιν , οὕτως τοῦ ζῴου σιτία καὶ ποτά 0 .
τοῦτο δή φησι ·
τί παραιτῇ τὴν ἡδονήν , ἧς ἄνευ οὐ δύνασαι ζῆν ;
ἰδοὺ ἐκλαμβάνομαι τῶν ποιητικῶν αὐτῆς καί φημί σε μὴ ἂν δυνηθῆναι ὑποστῆναι , εἰ μή τινι τῶν ποιητικῶν χρήσαιο .
τί οὖν ὁ ἐγκρατής 0 ;
εἰ μέλλω , φησί , δουλεύειν πάθει διὰ τὴν ποιητικὴν ὕλην , καὶ ἐξελεύσομαι ἀπὸ τοῦ πάθους ἔξω · "
καταλιπὼν γὰρ τὰ ἱμάτια ἐν ταῖς χερσὶν αὐτῆς ἔφυγε καὶ ἐξῆλθεν ἔξω “  Gen .
τίς δὲ ἔνδον , φαίη τις ἄν , ἐξέρχεται ;
οὐ πολλοί 0 ;
ἢ οὐ φυγόντες τινὲς τὸ ἱεροσυλεῖν ἐξ ἰδιωτικῆς ἔκλεψαν οἰκίας , καὶ οὐκ ὄντες πατροτύπται ἀλλότριον ὕβρισαν ;
οὗτοι ἐξέρχονται μὲν ἀπὸ τῶν ἁμαρτημάτων , εἰς ἕτερα δὲ εἰσέρχονται ·
τὸν δὲ τελείως ἐγκρατῆ δεῖ πάντα φεύγειν τὰ ἁμαρτήματα καὶ τὰ μείζω καὶ τὰ ἐλάττω καὶ ἐν μηδενὶ ἐξετάζεσθαι τὸ παράπαν .
ἀλλ  ὁ μὲν Ἰωσὴφ  νέος τε γάρ ἐστι καὶ τῷ Αἰγυπτίῳ σώματι οὐκ ἴσχυσεν ἀγωνίσασθαι καὶ νικῆσαι τὴν ἡδονήν   καὶ  ἀποδιδράσκει .
φινεὲς δὲ ὁ ἱερεὺς ὁ ζηλώσας τὸν ὑπὲρ θεοῦ ζῆλον οὐ φυγῇ τὴν ἰδίαν σωτηρίαν πεπόρισται , ἀλλὰ τὸν „ σειρομάστην “ τουτέστι τὸν ζηλωτικὸν λόγον λαβὼν οὐκ ἀποστήσεται , πρὶν ἢ „ ἐκκεντῆσαι τὴν Μαδιανῖτιν “ τὴν ἐκκεκριμένην θείου χοροῦ φύσιν „ διὰ τῆς μήτρας αὐτῆς “  Num .
8  , ἵνα μηδέποτε ἰσχύσῃ φυτὸν ἢ σπέρμα κακίας ἀνατεῖλαι ·
οὗ χάριν ἐκκοπείσης ἀφροσύνης ἆθλον καὶ κλῆρον ἡ ψυχὴ λαμβάνει διττόν , εἰρήνην καὶ ἱερωσύνην  ib .
13  , συγγενεῖς καὶ ἀδελφὰς ἀρετάς .
τοιαύτης μὲν οὖν γυναικὸς οὐκ ἀκουστέον , αἰσθήσεως μοχθηρᾶς λέγω , ἐπεὶ καὶ „ τὰς μαίας εὖ ἐποίει θεός “  Exod .
1 , 20  , ὅτι τῶν προστάξεων τοῦ σκεδαστοῦ Φαραὼ ἠλόγουν „ τὰ ἄρρενα “ τῆς ψυχῆς „ ζῳογονοῦσαι “ , ἃ ἐκεῖνος ἤθελε διαφθείρειν τῆς θηλείας ὕλης ἐραστὴς ὤν , τὸ δ αἴτιον ἀγνοῶν καὶ λέγων ὅτι „ οὐκ οἶδα αὐτόν “  Exod .
ἑτέρᾳ δὲ πειστέον γυναικί , οἵαν συμβέβηκε Σάρραν εἶναι , τὴν ἄρχουσαν ἀρετήν ·
καὶ πείθεταί γε ὁ σοφὸς Ἀβραὰμ αὐτῇ παραινούσῃ ἃ δεῖ ·
πρότερον μὲν γάρ , ὅτ οὔπω τέλειος ἐγεγένητο , ἀλλ ἔτι πρὶν μετονομασθῆναι τὰ μετέωρα ἐφιλοσόφει , ἐπισταμένη ὅτι οὐκ ἂν δύναιτο γεννᾶν ἐξ ἀρετῆς τελείας , συμβουλεύει ἐκ τῆς παιδίσκης τουτέστι παιδείας τῆς ἐγκυκλίου παιδοποιεῖσθαι τῆς Ἄγαρ  Gen .
, ὃ λέγεται παροίκησις ·
ὁ γὰρ μελετῶν ἐν ἀρετῇ τελείᾳ κατοικεῖν , πρὶν ἐγγραφῆναι τῇ πόλει αὐτῆς , τοῖς ἐγκυκλίοις μαθήμασι παροικεῖ , ἵνα διὰ τούτων πρὸς τελείαν ἀρετὴν ἀφέτως ὁρμήσῃ ·
ἔπειτα ὅταν ἴδῃ τετελειωμένον αὐτὸν καὶ ἤδη δυνάμενον σπείρειν , * * * κ ἂν ἐκεῖνος εὐχάριστος ὢν πρὸς τὰ παιδεύματα , δι ὧν ἀρετῇ συνεστάθη , χαλεπὸν ἡγῆται παραιτήσασθαι αὐτά , χρησμῷ πραϋνθήσεται θεοῦ τῷ κελεύοντι ·
„ πάντα ὅσα ἂν εἴπῃ Σάρρα , ἄκουε τῆς φωνῆς αὐτῆς “  Gen .
νόμος ἡμῶν ἔστω ἑκάστῳ τὸ δοκοῦν ἀρετῇ ·
εἰ γὰρ πάντων ὅσα παραινεῖ ἡ ἀρετὴ βουλόμεθα ἀκούειν , εὐδαιμονήσομεν .
τὸ δὲ „ καὶ ἔφαγες ἀπὸ τοῦ ξύλου οὗ ἐνετειλάμην σοι τούτου μόνου μὴ φαγεῖν “ ἴσον ἐστὶ τῷ συγκατέθου κακίᾳ , ἣν χρή σε ἀνὰ κράτος ἀπείργειν ·
διὰ τοῦτο „ ἐπικατάρατος “ οὐχὶ σύ , ἀλλ  „ ἡ γῆ ἐν τοῖς ἔργοις σου “  Gen 0 .
τίς οὖν ἡ αἰτία τούτων 0 ;
ὁ ὄφις ἦν , ἡδονή , ἔπαρσις ἄλογος ψυχῆς ·
αὕτη κατάρατος ἐξ ἑαυτῆς , μόνῳ γέ τοι τῷ φαύλῳ προσγίνεται , σπουδαίῳ δ οὐδενί 0 .
ὁ Ἀδὰμ δὲ ὁ μέσος ἐστὶ νοῦς , ὃς τοτὲ μὲν ἀμείνων τοτὲ δὲ χείρων ἐξετάζεται 0 ·
ᾗ γὰρ νοῦς ἐστιν , οὔ τε φαῦλος οὔ τε σπουδαῖος εἶναι πέφυκεν , ἀρετῇ δὲ καὶ κακίᾳ πρός τε τὸ εὖ καὶ πρὸς τὸ χεῖρον εἴωθε μεταβάλλειν .
εἰκότως οὖν οὐκ ἔστι κατάρατος ἐξ ἑαυτοῦ , ὡς οὔ τε κακία ὢν οὔ τε κατὰ κακίαν πρᾶξις , ἀλλ ἐν τοῖς ἔργοις αὐτοῦ ἡ γῆ κατάρατος 0 ·
αἱ γὰρ πράξεις αἱ διὰ τῆς ὅλης ψυχῆς , ἣν κέκληκε γῆν , ἐπίληπτοι καὶ ὑπαίτιοι κατὰ κακίαν ἕκαστα δρῶντός εἰσι .